《送危方逸之京》
元代·查居广

石门江上送危郎，好上神京北斗旁。汉代文章须贾马，周家道德并虞唐。

柳林马过沉云黑，沙碛驼鸣落日黄。为计游程二千里，朔风吹雪正茫茫。

作者简介：（1284—1329）元道士。临川人，字广居。少入金溪望山观为道士。工诗。所交多畸人，静士，雅嗜佳山水，所历揽结奇秀，资之赋咏。有《学诗初稿》。
元诗选